Os pastors transuants d'a Casa de Ganaders de Zaragoza feban una transuancia ascendent (teneban residencia chunto a los pastos d'hibierno), y podeban ir t'o Sistema Iberico u t'os Pireneus entre a Val d'Ansó y a Val de Broto. Puyaban enta os Pireneus por a cabanyera reyal que sale d'o Puent de Piedra y contina por Zuera, pasando por o descansadero d'as "Coronas del Cascallo", on yera a suya famosa "forca del Cascallo". A Casa de Ganaders de Zaragoza feba concordias con a villa de Zuera y as suyas aldeyas Lecinyena y Sant Mateu de Galligo pa poder paixentar os suyos rabanyos en a partita de Las Vales.